lflage/wiki-talks huggingface dataset:
Diskussioun:Peter Brandebourg

message: Moien,
D'Foto vun der Brauerei gëtt op industrie.lu (do wou se hier kënnt) sengem Fils Charles (1851-1906) zougeschriwwen (Kanneraarbecht war deemools nach net verbueden). Dat nämlecht gëllt fir déi vum Pafendall cf onsstad.lu (d'Quell vun der Foto). Bei der Litho hu mir eng sécher Quell, awer net vun der Neipuert, wou keng Quell uginn ass.
Op den Dokumenter, also dat wat ënner der Foto an der Rumm steet oder och hannendrunn, nënnt sech de Papp P. Brandenbourg oder och P. Brandenbourg père. Säi Jong trëtt als Ch. Brandenbourg fils op.
Da steet och am Artikel datt de Bernhoeft den Atelier iwwerholl hätt, dovu wees onsstad awer näischt, am Géigendeel do steet datt de Charel mat dem Betriib weidergefuer wier on duerno deem säi Jong den Émile.
Ech hunn dee Monsterkatalog vun der Ausstellung (nach schéin am Plastik verpaakt - ech kucken d'nächst Woch ob ech do méi fannen. Am Ament just déi 2 Fotoen aus dem Artikel geholl an op Commons geännert. --Jwh (Diskussioun) 02:23, 24. Mäe. 2016 (UTC)
thread_title:  De Charel oder de Péiter? 

message: Hie gouf als Pierre Brandenbourger den 25.07.1824 a Clausen gebuer (Geburtsakt Lëtzebuerg no 1824/224). Seng Eltere waren den Charles Brandenbourger an d'Anne Lambert.
Hie gouf bestuet den 04.05.1850 zu Eech (Heiratsakt Eech no 1850/15) mat der Catharina Kranenwitter, gebuer 24.11.1827.
D'Koppel hat 6 Kanner:
replies: text: Charles (*1851)

text: Elisa (*1855)

text: Joseph (*1858)

text: Michel (*1860)

text: Mathias (*1863)

text: Catharina Elise (*1865)
(Quell: Datebank vu luxroots.lu) --Pecalux (Diskussioun) 07:03, 24. Mäe. 2016 (UTC)
replies: text: :Am onsstad-Artikel ass zousätzlich Informatioun zu sengen Elteren. --Jwh (Diskussioun) 07:24, 24. Mäe. 2016 (UTC)
* :-)   --Zinneke (Diskussioun) 15:37, 25. Jul. 2020 (UTC)
thread_title:  E puer Detailer zu senger Familljesituatioun
Schabloun Diskussioun:Op engem 12. Abrëll

message: Syrien schéngt awer de 17., net den 12. Abrëll 1946 vu Frankräich onofhängeg ginn ze sinn.--GilPe (Diskussioun) 03:20, 12. Abr. 2016 (UTC)
thread_title: Onofhängegkeet vu Syrien
Diskussioun:Joe Thein

message: Huet en daat selwer geschriwen? Waat huet deen Mann ereecht fier esou en groussen wikipedia artikel ze hun? Dann kann ech och een schreiwen iwert den Bouergermeeschter vun Hepperdang
replies: text: Wann Hëpperdang eng Gemeng ass, an e Buergermeeschter huet, ass dat kee Problem. --81.242.143.163 07:45, 17. Abr. 2016 (UTC)
Ech well jo just soen dass ech den verdacht hun dass den haer thein deen artikel selwer geschriwen huet, an daat fannen ech gelt net fier wikipedia
replies: text: :Steet iergendeppes am Artikel wat net stëmmt? --81.242.143.163 17:01, 17. Abr. 2016 (UTC)
Mengen net, mais esou eng randfigur huet keen esou en groussen artikel verdengt

text: :A sou, a wat sinn är Argumenter fir d'Gréisste vun den Artikelen déi ee verdéngt huet? Sidd dir en Enzyklopedist deen dora vill Erfarung huet? --81.242.143.163 08:05, 21. Abr. 2016 (UTC)
Mëttlerweil huet e sech jo engem breede Public bekannt gemaach, da misst dat mat der Gréisst vum Artikel sécher an d'Rei goen. --Otets  11:36, 2. Mäe. 2017 (UTC)

text: Woade mer mol d'Saach of. Sollt en net méi President vun "adrenalin" sinn, ass d'Relevanz fir en Artikel souwisou net méi ginn. Gemengerot geet net duer. --Zinneke (Diskussioun) 10:21, 2. Mäe. 2017 (UTC)
Dat do verstinn ech lo net: Wann een eppes war an net méi ass da wier d'Relevanz net méi grouss genuch?? An de Kloertext iwwersat géif dat heeschen datt en Deputéierten oder e Buergermeeschter deen et net méi ass an och soss näischt ass, dann am Sënn vun der Gläichbehandlung och hei op der wiki misst fléien. Oder wéi wier et ze verstoen??  An deem Zesummenkank vu Relevanz: wat ass dann un deem klengen Hobbymeterolog vu Pärel méi relevant???? --Les Meloures (Diskussioun) 11:26, 2. Mäe. 2017 (UTC)
thread_title:  Gréisst vum Artikel 

message: "Haasskommentar" ass sou e Schlagwuert, dat heescht alles an näischt. Wier et net besser, ze preziséieren et wier e knapps verstoppten "Doudeswonsch" geiwescht dee geliked gouf? Do kann ee sech wéinstens eppes drënner virstellen. --Otets 10:10, 2. Mäe. 2017 (UTC)
Haasskommentar oder Doudeswonsch knapps verstoppt wat soll dat alles. Et kann och nëmmen eng oniwwerluecht grouss Kaalwerei gewiescht sinn déi den Auteur och nach vläicht iergendwéi witzeg fonnt huet.  Op Facebook ass villes méiglech. Grad sou wéi een alt zu engem seet wat bass du een Aa.... ouni dat wierklech ze mengen. Also loosse mer ons w.e.g. hei net net de Kapp zerbriechen iwwer en Ausdrock deen sou aus der Press iwwerholl gouf. --Les Meloures (Diskussioun) 12:10, 2. Mäe. 2017 (UTC)
thread_title:  FB Verhalen
Diskussioun:Rue de Kevelaer (Stad Lëtzebuerg)

message: Moien,
wann ech richteg verstinn, gouf déi Strooss ugeluecht, fir dass Lafayette Immo do Immobilie baue kann ("Die Residenzen Lafayette befinden sich auf dem Plateau de Kirchberg in der noch anzulegenden Rue de Kevelaer. Diese wird zwischen der Rue des Labours und der Rue Louise Michel parallel zur Rue des Carrières entstehen. Es handelt sich um eine ausschließlich von Anwohnern genutzte, ruhige Sackgasse."). Weess een, op déi Gesellschaft "Famill" ass mat dëser Lafayette? Den dach zimmlech "speziellen" Numm vun der Strooss wier emol en Indice. Falls jo, wier dat natierlech intressant, dat am Artikel z'ernimmen; et wier jo net net all Dag, datt de Bëschof  eng Strooss "geschenkt" kréich (an dass en neierdéngs am Niewenjob Promoteur wier, wier mer och nei...) --Zinneke (Diskussioun) 08:16, 25. Abr. 2016 (UTC)
PS: An da bléif nach d'Fro, a wéiwäit sech Organisatiounen a Strukturen wéi den Äerzbistum sech Stroossennimm quasi eraussiche kënnen...
replies: text: :Mëtteg, Ech mengen net, datt den Numm „Lafayette“ eppes mam Bistum senger S.A. ze dinn huet: um Internetsite www.lafayette.immo gëtt verwisen op eng Firma mam Numm „City Villas S.à.r.l“  (Verantwortlich für den Inhalt) a se soen: “Residence Lafayette” is a registered trademark of Luxembourg Investment Group (LIG) S.A.. Déi zwou Firme goufen - dem Legilux no - gegrënnt vun enger Dame mam Numm Peggy S.; déi schéngt "clerc" beim Notaire ze sinn... Awer ech hu keng Spur vum Bistum fonnt. --GilPe (Diskussioun) 12:22, 26. Abr. 2016 (UTC)

text: Dem Kadaster no gëtt et se mol nach guer net.  Komesch Saachen. --Les Meloures (Diskussioun) 09:12, 25. Abr. 2016 (UTC)
replies: text: :Awer schonn op topographie.lu --GilPe (Diskussioun) 09:17, 25. Abr. 2016 (UTC)
replies: text: ::Remoien, ech wollt och net a Fro stellen op se scho gëtt oder net, ech fannen et just droleg datt eng Strooss vun där de Kadaster nach näischt weess sou e laangen héichoffizillen Numm huet. Ech wëll dat awer och net a Fro stellen, ech wonnere mech just. :-) --Les Meloures (Diskussioun) 14:14, 25. Abr. 2016 (UTC)

text: :D'Nimm vu Stroosse gi gemenkerhand méi laang am Viraus festgeluecht an ech mengen, de Kadaster hëllt se eréischt a säi Relevé op, wa bis déi éischt Haiser do stinn. Den Numm vun der Strooss ass am Fong just "Rue de Kevelaer"; den Zousaz deen de Sultan Edijingo am Artikel bäigesat huet ass net falsch, mee gehéiert net direkt zum Odonym. Et ass just eng Erklärung fir Kevelaer, sou wéi z.B. bei der Avenue Pasteur "biologiste français" an de Gebuerts- a Stierfdatum derbäi steet. --GilPe (Diskussioun) 10:34, 26. Abr. 2016 (UTC)
replies: text: :: OK, kee Problem a Merci fir d'Info - --Sultan Edijingo (Diskussioun) 15:25, 26. Abr. 2016 (UTC)
replies: text: :::déi 2016 nei ugeluecht gouf.

text: :::Do schéngt et mam Uleeën ze happeren. Viru 14 Deeg war do nach guer näischt geschitt. Kee Strosseschëld a keng Strooss wäit a breet. --Les Meloures (Diskussioun) 09:06, 9. Jul. 2016 (UTC)
thread_title: Untitled
Kategorie Diskussioun:Gouverneure vu Lëtzebuerg

message: An der Kategorie vun de Gouverneure ginn et zwéin Artikelen, wou ech mech froen op et sech dobäi net em eng an déi selwecht Persoun handelt:
*Philippe de Ligne Grof vu Beaumont
*Philipp de Croy
Handelt et sech heibäi net em den Philippe de Ligne-Arenberg, prince de Chimay et de Croy d'Arenberg (1619–1675) wéi en an der Liste der Gouverneure von Luxemburg an der däitscher Wiki steet? - Merci fir Är Hëllef --GilPe (Diskussioun) 05:47, 29. Abr. 2016 (UTC)
replies: text: :Jo dat ass deen; e gëtt dacks awer just ënner dem Numm Philippe d'Arenberg gefouert. Déi aner Titelen hat en net am Ufank. En huet déi eréischt méi spéit beim Doud vu sengem Brudder, dee keng Kanner hat, geierft. E war Gouverneur vu Lëtzebuerg a vum Hainaut --Les Meloures (Diskussioun) 07:36, 29. Abr. 2016 (UTC)
replies: text: ::Moien, dat misst effektiv zesummegeluecht ginn, woubäi et quokeleg dierft ginn, wéi déi 'richteg' Kuerzform fir d'Lemma soll sinn. Fir d'Saach e bësse méi komplzéiert ze maachen: An deem engen Artikel steet, d'Chimaysgaass wier no him genannt, am aneren, d'Beaumontsdgaass. Um Schëld vun der Beaumontsgaass sinn Datumen, déi eise Philippe no eréischt sengem Doud zum Gouverneur maache géifen, wann hien et da wier. Do bleift nach jett nozekucken. Merci emol un de GilPe fir d'Lëscht vun de Gouverneuren, déi et hëlleft, e besseren Iwwerbléck ze kréien. Eenzege Probleem vu där Lëscht: et gëtt keng Quell (ausser eng Referenz op e Privatsite, dee selwer awer net ugëtt wou d'Informatiounen hier sinn). Wann een e Buch oder Artikel kennt, wou ee méi zu deene sëlleche Gouverneure ka gewuer ginn (ë.a., wat hir genee Fonctiounen a Pouvoire waren, oder wat hir Originnen ugeet, asw.), wier dat natierlech hëllefräich. --Zinneke (Diskussioun) 09:13, 29. Abr. 2016 (UTC)
replies: text: :::Den Numm vun der Beaumontsgaass geet warscheinlech op den Ernest zréck dee jo och Gouverneur vu Lëtzebuerg war. --Les Meloures (Diskussioun) 09:20, 29. Abr. 2016 (UTC)
replies: text: ::::Jo, ech sinn och zu däer Conclusioun komm; ech probéieren déi eenzel Artikelen à jour ze setzen. --GilPe (Diskussioun) 10:43, 29. Abr. 2016 (UTC)
thread_title: Eng an déi selwecht Persoun?
Diskussioun:Maria Theresia vun Éisträich

message: Hier Mamm wor d' Christine Eleonore von Brunswick-Wolfenbuettel,
replies: text: :Et kann awer grad sou gutt Elisabeth Christine vu Braunschweig-Wolfenbüttel gewiescht sinn. --81.242.133.231 19:31, 14. Mee 2016 (UTC)

message: Op der Säit vum 25. Juni an op där vum Joer 1741 steet: „D'Maria Theresia vun Éisträich gëtt zum Kinnek vun Ungarn (kee Schreiffeeler!) gekréint“. 
Dozou stellt sech dann d'Fro firwat si Kinnek an net Kinnigin war a firwat se an hirem Artikel trotzdeem als Kinnigin vun Ungarn bezeechent gëtt... GilPe (Diskussioun) 19:52, 25. Jun. 2018 (UTC)
replies: text: Eis Geschichtsstudentin huet dat deemools dragesat. Se huet ons allerdéngs ni gesot firwat. --Les Meloures (Diskussioun) 20:19, 25. Jun. 2018 (UTC)
thread_title:  Kinnek oder Kinnigin ?
Diskussioun:Ëmsiidlung vun de Lëtzebuerger am Zweete Weltkrich

message: Moien,
Menger Meenung no misst un deem Artikel nach e bësselche gefléckt ginn, well e beschreift nëmmen d'Ëmsiidlung déi d'Nazi-Däitschland bedriwwen huet, oder vläicht de Lemma méi spezifesch maachen. Wat mengt d'Allgemengheet? --Les Meloures (Diskussioun) 10:52, 15. Mee 2016 (UTC)
replies: text: Du hues vollkomme Recht, den Artikel ass zimmlech eesäiteg. Warscheinlech ass et am einfachsten, de Lemma nach méi spezifesch ze maache wéi e schonn ass, Ëmsiidlung gouf et jo net nëmmen am Zesummenhang mam Zweete Weltkrich.--MMFE (Diskussioun) 11:48, 15. Mee 2016 (UTC)
thread_title: Untitled
Diskussioun:Jos Hoffmann (Cabaretsbedreiwer)

message: Selwer ernannte "Kinnek vum Nuetsliewen" - wéi relevant ass dat? --Zinneke (Diskussioun) 09:58, 25. Mee 2016 (UTC)
E war eben dodrënner bekannt beim Vollek. Da weess jidderee wat gemengt ass an et muss een net laang rekonstruéiere wéi vill Cabareten e bedriwwen huet, wat dat war, etc. etc. Ech hat keng Loscht deem Stonnen ze widmen, den Artikel ass bis ewell just eng Skizz, et kann ee gär nach bäiflécken, an dee Moment ass deen Titel da vläit net méi onbedingt relevant (obwuel: beim Willi Bartels steet an der de-wiki och "König von St. Pauli" derbäi, beim Heinrich Schäfer ass et "Schäfers Nas", etc.). --Otets 13:23, 25. Mee 2016 (UTC)
replies: text: Meng Fro war net de Fantasietitel u sech, mee - kuckt meng Läschpropose - a wéiwäit e Puffbedreiwer en enzyklopeschen Artikel 'verdéngt' hätt. An anere wierder: Geet et duer "bekannt beim Vollek" (ween ass dat?) (gewiescht) ze sinn, fir en Artikel ze justifiéieren? --Zinneke (Diskussioun) 13:55, 25. Mee 2016 (UTC)
replies: text: :De Mann war a sengem Liewen net nëmme Wiert a Cabarettier hien huet och laang zu Diddeleng op der Schmelz gschafft. --Les Meloures (Diskussioun) 13:37, 25. Mee 2016 (UTC)
replies: text: ::Wann een op der de-wiki no Beispiller sicht, da geet et duer bekannt ze sinn, wi z.B. d'Wäscherin Henriette Lustig, den Zirkuskënschtler Adolf Rautmann oder den Zirkuskënschtler Emil Riemer. --Otets 15:20, 26. Mee 2016 (UTC)<BR>

text: ::Trotzdeem nach e Wuert zum Fantasietitel: och deen ass sou bekannt datt souguer de Paperjam en ophëlt. --Otets 15:29, 26. Mee 2016 (UTC)
thread_title:  Spëtznumm 

message: A verschiddenen Zeitunge steet, e wier 82 Joer al ginn, an aneren 81 Joer. Wat ass lo wouer? --Otets 13:25, 25. Mee 2016 (UTC)
replies: text: En ass vläicht an der Nuecht vu sengem 81. op dat 82. gestuerwen, sou datt se sech net eens ginn.   --Les Meloures (Diskussioun) 13:37, 25. Mee 2016 (UTC)
replies: text: :An der Doudesannonce am LW vun haut steet 82 Joer.--MMFE (Diskussioun) 14:17, 25. Mee 2016 (UTC)
thread_title:  Alter
Diskussioun:Jean Heinisch

message: Wat huet dee Mann extraes geleescht, ausser Paschtouer gespillt??  --87.67.254.222 16:21, 31. Mee 2016 (UTC)
replies: text: Hie war sozial engagéiert an huet ë. a. den Tricentenaire an d'Fondatioun Maison de la Porte Ouverte mat gegrënnt. Op Grond vu sengem sozialen Engagement ass och eng Plaz no him genannt ginn.--GilPe (Diskussioun) 17:10, 31. Mee 2016 (UTC)
thread_title: Untitled
Diskussioun:Stadpark vun Esch-Uelzecht

message: Am Südweste vum Park, um Bouwenaker, an am Südosten, déisäit vum Diswee, si Gaardekolonien.
 
replies: text: Moien, menger Landkaart no leien de Bouwenaker an den Dieswee am Norden an am Norweste vum Park. Soll dat si well meng Kaart ze al ass.  --87.67.254.222 14:27, 1. Jun. 2016 (UTC)

text: De Park verleeft zimmlech qeesch, sou datt, deemno wat fir ee Punkt vum Park een als Repère hëlt, d'Himmelsrichtungen zum Deel anescht sinn. Dir kënnt dat gär preziséieren, mat der Angab "vun XY aus gekuckt ..." --158.169.40.7 14:33, 1. Jun. 2016 (UTC)
replies: text: :Genau esou ass et, et ass alles eng Fro vum Standpunkt. --MMFE (Diskussioun) 14:34, 1. Jun. 2016 (UTC)
De Standpunkt ass deen heiten, den Norden ass uewen op der Kaart an de Süden ënnen egal wou ee steet. De Bouwenaker ass de nordwestlechsten Deel vum Park a kann deemno net am Südoste leien. 
Fir datt de Bouwenaker südëstlech soll leien da misst ee vum Belval aus kucken --87.67.254.222 14:44, 1. Jun. 2016 (UTC)
D'Gaardekolonien leie südlech oder südwestlech vun de rue du Stade an net vum Dieswee. Den Dieswee leeft vun Norden no Süden, westlech dervun ass de Bouwenaker an op der ëstlecher Säit stéisst en un de Park. A Beschreiwunge ass westlech vun der westlechter Extremitéit aus gekuckt a grad sou verhält et sech mat den aneren Himmelrichtungen.  --87.67.254.222 15:04, 1. Jun. 2016 (UTC)
thread_title: Untitled
Diskussioun:Sandale vu Christus

message: Se ginn net ugebiet, se ginn vereiert (verehrt, veneres)
replies: text: Jo dat stëmmt. !!
replies: text: :Wéi äussert sech dat? Wéi fonktionnéiert "vereieren"?
replies: text: ::Et ass bal dat selwecht wéi ubieden, just am Gringen oder am Rosaen. 
Aha, da kënnt een also och soen, datt vill Sport- a Musekstare vun hire "Fans" ugebiet ginn.
replies: text: :::Neen déi Topegkeet nennt een op Lëtzebuergesch unhimmelen, dat ass dann nees bal dat selwecht awer am Bloen.
thread_title: Untitled
Diskussioun:Var (Floss)

message: Am Hierscht (wann de Schnéi an den Alpe bis geschmolt ass) läit den Duerchschnëttsdebit awer tëscht 61 a 66 m³/s, nodeem den Debit am August en Duerchschnëtt vu 25 m³/s huet an deemno leeft de Floss gär iwwer.
Ka vläicht ee mir den Zesummehank do erklären. Ech verstinn net wat déi 25 m3 am August domat ze dinn hunn. wann et der 45 oder 50 am August wieren da wier d'Resultat vum Iwwerlafen dach dat selwecht. Ech verstinn och net wéisou nom August wat de wäermste Mount ass nach vill Schnéi soll schmëlzen, et ass jo da kee méi do. 
--Les Meloures (Diskussioun) 17:47, 11. Jul. 2016 (UTC)
thread_title: Untitled
Wikipedia Diskussioun:Wikiprojet Wikimedia Lëtzebuerg Asbl

message: Ech proposéieren eng manner opwänneg Léisung fir mat saimege Memberen ëmzegoen. Recommandéiert Bréifer maache just Aarbecht, sinn deier, a brénge weider net vill am heite Fall. Ween no Rappel net bezillt, ass dobaussen.  --Zinneke (Diskussioun) 14:46, 13. Sep. 2016 (UTC)
replies: text: Dat geet och an ass vill méi einfach. Et muss just sou an de Statute festgehale sinn.

text: Hei mol eng Propose:

text: Est réputé démissionnaire l'associé qui, dans le délai de trois mois à partir de l'échéance des cotisations, ne paye pas les cotisations lui incombant.

text: L'exclusion d'un associé ne peut être prononcée que dans les cas prévus par les statuts et par l'assemblée générale statuant à la majorité des deux tiers des voix. L'associé démissionnaire ou exclu n'a aucun droit sur le fonds social et ne peut pas réclamer le remboursement des cotisations qu'il a versées, à moins de stipulations contraires dans les statuts. --Les Meloures (Diskussioun) 15:10, 13. Sep. 2016 (UTC)
replies: text: :An der Propositioun hei virdru proposéieren, ech de leschten Deel vum Saz (also 'à moins de stipulations contraires dans les statuts') ersatzlos ze sträichen wëll wann an engem aneren Deel vun de Statuten eppes anescht steet ass do jo esou oder esou applicabel.--Robby (Diskussioun) 16:02, 25. Sep. 2016 (UTC)
thread_title: ad Art. 8

message: Salut, ech proposéieren dann awer emol eppes, e Saz wéi deen heiten:
La correspondance avec les membres se fait exclusivement par courrier électronique (email).
Begrënnung: dat spuert Zäit a Geld. Jiddereen deen un der WP intresséiert ass huet Internet an och eng Emailadress, soss wier e jo net hei. Wann dat net drasteet, klënnt ee reklamméieren datt en e schrëftleche Courrier, eng Invitatioun op eng AG z.B. net kritt huet, wat e juristesche Feeler wier. --Cayambe (Diskussioun) 11:38, 14. Sep. 2016 (UTC)
thread_title:  Email
Diskussioun:Organisation internationale de la francophonie

message: Ech si mer bewosst, datt et no der allgemenger Reegel misst francophonie sinn, mä d'OIF selwer schreift sech mat F; si gëtt och op hirer Websäit d'Erklärung wéini et mat klengem a wéini mat groussen F ass. Mä bon, mam Re-direct ass et fir mech och OK. --GilPe (Diskussioun) 16:47, 18. Sep. 2016 (UTC)
Salut:déi franséisch Wiki schreift et och met klengem f. Déi schéngen deemno och net vun der ongrammatikalescher frankophonistescher Erklärung iwwerzeegt ze sinn -- Les Meloures (Diskussioun) 17:27, 18. Sep. 2016 (UTC)
thread_title:  Organisation internationale de la '''f'''rancophonie oder ...'''F'''rancophonie?
Diskussioun:Bréck vu Wuermer

message: Den 21. September 1884 huet déi preisesch Regierung hir Zoustëmmung fir de Bau vun der Bréck ginn.
Den Theodor Weber schreift datt den 21. September 1884 de Wuermeldenger Gemengerot fit d'éischt ofgestëmmt hätt. Wéini déi preisesch Regierung en Accord ginn hätt seet en net, mä et war net virum virum 15. Mäerz 1886 well do nach ëmmer iwwer d'Duerchflossprofiller diskutéiert gouf. (Theodor Weber, Brücken über die deutsch-luxemburgische Grenze Säit 363). --Les Meloures (Diskussioun) 09:22, 23. Sep. 2016 (UTC)
replies: text: Ënner dem 21. September 1884 hunn ech a menger Quell zwou Informatioune stoen: Zoustëmmung vun der preisescher Regierung zum Bau vun der Bréck an Decisioun vum Gemengerot, de Projet vum Bau vun enger Bréck aus Stol ze adoptéiere mat Angab vun de Käschte fir eng Bréck aus Stol an eng aus Steen.

text: Well et zwéin Abschnitter si war ech mer net sécher op béides zum gläichen Datum géif gehéieren a well et och onwarscheinlech ass datt béides um selwechten Datum decidéiert gouf.

text: Ech huelen awer elo un, dat et bei deem Datum ëm eng Gemengerotssëtzung goung (de Schreiwer vum Artikel ass de Gemengesekretär vun 1950) an där bekannt gemaach gouf datt déi preisesch Regierung hiren Accord ginn hat, warscheinlech scho méi fréi. Doropshin huet de Gemengerot fir de Projet vun der stolener Bréck ofgestëmmt.

text: Ech gesinn och net firwat d'preisesch Regierung hiren Accord net virum 15. Mäerz 1886 gi konnt, och wann nach Detailer net kloer waren. Ech mengen et muss ee jo awer emol prinzipiell wësse, wann een esou e Projet ufänkt, op déi aner Säit prinzipiell domat averstanen ass an et huet kee Wäert op Detailer anzegoe soulaang een dat net weess. --MMFE (Diskussioun) 10:33, 23. Sep. 2016 (UTC)
replies: text: :Och richteg gesinn. Ech wullen mol nach e bësselche weider a fanne vläicht eraus wéini datt Preisen hire Prinzipaccord fir de Bau ginn hunn. Et schéngt mer och logesch datt dat virun der Decisioun vum Gemengerot war, well wann déi dergéint gewiescht wieren, hätten déi Wuermeldenger jo mol guer net bräichten un eng Bréck ze denken. --Les Meloures (Diskussioun) 10:47, 23. Sep. 2016 (UTC)
thread_title: Untitled
Diskussioun:Kierch Lëntgen

message: Erst mal Entschuldigung für die deutsche Anfrage. Aber ich war heute in der Kirche und dort lagen auch evangelische Gesangbücher. Sie wird wohl von beiden Konfessionen genutzt. Beste Grüße --Verum (Diskussioun) 15:12, 24. Sep. 2016 (UTC)
thread_title:  Katholisch?
Diskussioun:Villa Lefèvre

message: D'Villa déi vun den Nazië confisquéiert gi war ass 1945 un de Lëtzebuerger Staat gefall dee se duerno un de Waller verkaaft huet.
D'Stad Lëtzebuerg hirersäits huet déi Sue geholl fir Haiser ze flécken.
Da misst se déi jo iergendwéi vum Staat zougesprach kritt hunn. De Staat hätt jo missen d'Sue vum Verkaf kréien. Ass do eppes méi driwwer gewosst. 
--Les Meloures (Diskussioun) 15:28, 22. Okt. 2016 (UTC)
replies: text: :an der Fonktioun vun enger US-amerikanescher Ministesch
replies: text: :Hunn déi amerikanesch Ambassadeuren e Ministeschstatus? --Les Meloures (Diskussioun) 15:33, 22. Okt. 2016 (UTC)
thread_title: Untitled
Diskussioun:Victor Weydert

message: Ass dat hei dann net duerch Zoufall de selwechte Victor Weydert deen de Buergermeeschter am Congé fir e Mord gespillt huet, an dee lo kuerz virun 2 Deeg entlinkt gouf ???? --Les Meloures (Diskussioun) 05:16, 14. Nov. 2016 (UTC)
replies: text: Déi Fro hunn ech mer och gestallt, ouni awer d'Äntwert ze fannen. Virsiichtshalber hunn ech en dofir entlinkt, bis dat geklärt ass. --Jamcelsus (Diskussioun) 08:07, 14. Nov. 2016 (UTC)
thread_title: Untitled
Diskussioun:Transmission voie-machine

message: Moien, 
ier ee vun eis ufänkt falsch weider ze schreiwen; op wat eenege mer éis? Den TVM (fir de System) oder d'TVM (fir d'Transmissioun)? Merci am Viraus fir är Hëllef.
De Sytem heescht Transmission voie-machine oder ofgekierzt TVM Deemno den TVM fir de System.
OK, merci.
thread_title:  Den oder d'TVM?
Diskussioun:Varna

message: Bal all déi lux Quelle schreiwe Varna:
* http://radio.rtl.lu/emissiounen/viva-vakanz/24064.html
* http://www.rtl.lu/lifestyle/reesen/reportagen/126735.html
* http://www.rtl.lu/sport/volleyball/926338.html
* http://radio.rtl.lu/emissiounen/viva-vakanz/24211.html
* http://radio.rtl.lu/emissiounen/feature/1411262.html/1411262.html
* http://www.rtl.lu/fotoen/reesen/4723/overview/
* http://www.flh.lu/index.php?site=page&id=news&newsID=6437
replies: text: :Warna:
* http://www.rtl.lu/sport/archiv/all/165.html
* http://www.rtl.lu/international/546105.html
--Bdx (Diskussioun) 20:55, 17. Nov. 2016 (UTC)
thread_title:  Varna - Warna
Diskussioun:Plovdiv

message: Ech hu just 2 Quelle fonnt op Lëtzebuergesch
* http://www.rtl.lu/kultur/archiv/20842.html
* http://www.rtl.lu/sport/archiv/all/30381.html
Varna gëtt meescht esou geschriwwen (kuck Diskussiounssäit), dofir ass et besser wa Plovdiv hei och esou heescht an net Plowdiw.
--Bdx (Diskussioun) 20:56, 17. Nov. 2016 (UTC)
thread_title:  Plovdiv - Plowdiw